Številka: 47602-12/2022/4

Datum: 10. 5. 2022

Na podlagi četrte alineje 13. člena Zakona o javnih skladih (Uradni list RS, št. 77/08,
8/10 – ZSKZ-B, 61/20 – ZDLGPE in 206/21 – ZDUPŠOP), drugega odstavka 5. člena v zvezi s petim odstavkom 8. člena Zakona o učinkoviti rabi energije (Uradni list RS, št. 158/20) in tretjega odstavka 146. člena v zvezi s tretjim odstavkom 146.c člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US,
33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE, 158/20 in
44/22 – ZVO-2) je Vlada Republike Slovenije na 374. dopisni seji dne 10. 5. 2022 pod točko 11 sprejela naslednji sklep

S K L E P :

1. Vlada Republike Slovenije je sprejela Poslovni in finančni načrt Eko sklada, Slovenskega okoljskega javnega sklada, za leto 2022, ki ga je nadzorni svet Eko sklada, Slovenskega okoljskega javnega sklada obravnaval na 5. redni seji dne 6. 1. 2022.
2. Vlada Republike Slovenije je določila, da se določi delež zbranih sredstev iz prispevka za energetsko učinkovitost v letu 2022 v višini 1.700.000 EUR, ki je prihodek Eko sklada, Slovenskega okoljskega javnega sklada, in se porabi za izvajanje programa izboljšanja energetske učinkovitosti iz 8. člena Zakona o učinkoviti rabi energije.

Mag. Janja Garvas Hočevar

vršilka dolžnosti generalnega sekretarja

Priloga:

* Poslovni in finančni načrt Eko sklada, Slovenskega okoljskega javnega sklada, za
leto 2022

Prejmejo:

* Ministrstvo za okolje in prostor
* Ministrstvo za finance
* Ministrstvo za infrastrukturo
* Služba Vlade Republike Slovenije za zakonodajo
* Urad Vlade Republike Slovenije za komuniciranje